চুনারুঘাট প্রতিনিধি ॥ চুনারুঘাটে অতিরিক্ত দায়িত্বপ্রাপ্ত উপজেলা পরিবার পরিকল্পনা কর্মকর্তা আকিব উদ্দিনের ডাকা সভা বর্জন করলেন সকল কর্মচারীবৃন্দ। সংশ্লিষ্ট সূত্রে জানা গেছে, গতকাল মঙ্গলবার সকালে উপজেলা হলরুমে ওই কর্মকর্তা সভা আহ্বান করেন। কর্মচারীদের ক্রাইটেরিয়া শিখাতে গিয়ে থার্ড ক্লাস উল্লেখ করেন। ফলে কর্মচারীরা সভা বর্জন করেন। এ খবর মুহুর্তের মধ্যে ছড়িয়ে পড়লে মাঠ পর্যায়ের পরিবার পরিকল্পনা কর্মচারীদের মাঝে অসন্তোষ দেখা দেয়। পরে পরিবার পরিকল্পনা কর্মচারী ও পেশাজীবি সমন্বয় পরিষদ চুনারুঘাট উপজেলা শাখার সকল কার্যকরী সদস্য ভারপ্রাপ্ত উপজেলা চেয়ারম্যান আবিদা খাতুনের নিকট উপজেলা পরিবার পরিকল্পনা কর্মকর্তার এহেন আচরণের বিরুদ্ধে অভিযোগ করেন। অভিযোগের প্রেক্ষিতে ভারপ্রাপ্ত উপজেলা চেয়ারম্যান তাকে অফিসে ডেকে আনেন এবং কর্মচারীদের সাথে এ ধরণের আচরণ করার কারণ জানতে চান। তবে পরিবার ...